શીર્ષક: મોદીએ કહ્યું, 'વાદળોને લીધે પાક.ના રડારથી ભારતનાં વિમાન બચ્યાં,' વાંચો આમાં સત્ય કેટલું?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
પત્રકાર(એક ઇન્ટરવ્યૂમાં): જ્યારે જવાનો હુમલો કરવા જઈ રહ્યા હતા ત્યારે એ રાત્રે તમે ઊંઘી શક્યા હતા?

વડા પ્રધાન નરેન્દ્ર મોદી: હું દિવસભર વ્યસ્ત હતો. રાત્રે નવ વાગ્યે મેં રિવ્યુ (એર સ્ટ્રાઇકની તૈયારીનો) કર્યો, પછી બાર વાગ્યે રિવ્યુ કર્યો. અમારી સામે સમસ્યા હતી, એ વખતે વાતાવરણમાં અચાનક પલટો આવી ગયો. બહુ વરસાદ પડ્યો હતો.

"નિષ્ણાતો તારીખ(હુમલાની) બદલવા માગતા હતા પરંતુ મે કહ્યું કે આટલાં વાદળાં છે, વરસાદ થઈ રહ્યો છે, તો આપણે રડાર(પાકિસ્તાની)થી બચી શકીશું, બધાં મૂંઝવણમાં હતા, શું કરવું. પછી મેં કહ્યું વાદળ છે, જાઓ... અને (સેના) ચાલી નીકળી..."

બાળકોને પરીક્ષાની ટિપ્સ આપનારા વડા પ્રધાને ફિઝિક્સના વિદ્યાર્થીઓને મુશ્કેલીમાં મૂકી દીધા છે.

પ્રશ્ન એ છે કે રડાર વાદળોમાં કામ કરે છે કે નહીં

પાકિસ્તાની આર્મીએ બાલાકોટ હુમલા બાદ આ તસવીર ટ્વીટ કરી હતી અને કહ્યું હતું કે ભારતીય વિમાનોએ ખુલી જગ્યામાં બૉમ્બ ફેંક્યા

વડા પ્રધાનનું કહેવું છે કે બાલાકોટ હુમલા દરમિયાન ભારતીય સેનાએ ટેક્નિકલ રીતે વાદળોનો ફાયદો ઊઠાવ્યો, ભારતીય મિરાજ પાકિસ્તાનથી બચી શક્યાં અને લક્ષ્ય પર હુમલો કરવામાં સફળ રહ્યાં. 

ફિઝિક્સમાં અત્યાર સુધી વિદ્યાર્થીઓને એવું શીખવવામાં આવ્યું છે કે રડાર કોઈ પણ મોસમમાં કામ કરવા માટે સક્ષમ હોય છે. તેમજ તે પોતાના સુક્ષ્મ તરંગોના આધારે વિમાનની જાણકારી મેળવી લે છે. 

સોશિયલ મીડિયા પર વડા પ્રધાન મોદીના આ નિવેદનની મજાક ઊડાડવામાં આવી રહી છે, તેમને ફિઝિક્સ ભણાવવાની સલાહ પણ આપવામાં આવી રહી છે. 

વિજ્ઞાનની બાબતોના જાણકાર પલ્લવ બગલા પણ વડા પ્રધાન મોદીના આ નિવેદનને ખોટું ઠેરવે છે. 

તમે આ વાંચ્યું કે નહીં?

તેમણે બીબીસીને કહ્યું, "જ્યાં સુધી મને જાણકારી છે, રડારને વાદળોથી ફરક પડતો નથી. તેના સુક્ષ્મ તરંગો વાદળોને પણ ભેદી શકે છે અને વિમાનની ભાળ મેળવી લે છે. વડા પ્રધાન મોદીનું આ નિવેદન ટેક્નિકલ રીતે બિલકુલ ખોટું છે."

પલ્લવ બગલા સમજાવે છે કે વાદળના કારણે કયા સેટેલાઈટ અને તસવીર લેનાર ઉપકરણો કામ કરવાનું બંધ કરી દે છે. 

તેઓ કહે છે, "જ્યારે અંતરિક્ષમાં ઑપ્ટિકલ સેટેલાઇટ (તસવીરો લેતા સેટેલાઇટ) વાદળો અને પ્રકાશની ખામીના કારણે તસવીરો લેવાનું બંધ કરી દે છે ત્યારે રડાર ઇમેજિંગનું સેટેલાઇટ લગાવવામાં આવે છે." 

"જેની મદદથી અંતરિક્ષમાંથી એક શક્તિશાળી સુક્ષ્મ તરંગો મોકલવામાં આવે છે, તે લક્ષ્યમાંથી પરાવર્તિત થઈને પરત ફરે છે. તેનાથી જે તસવીરો બને છે,...